**ΚΕΙΜΕΝΟ 1ο Ο ΕΞΟΡΙΣΤΟΣ ΠΟΙΗΤΗΣ**

**Ovidius poeta in terra Pontica exulat. Epistulas Romam scriptitat. Epistulae plenae querelarum sunt. Romam desiderat et fortunam adversam deplorat. Narrat de incolis barbaris et de terra gelida. Poetam curae et miseriae excruciant. Epistulis contra iniuriam repugnat. Musa est unica amica poetae.**

Ο ποιητής Οβίδιος είναι εξόριστος στη γη του Πόντου (ή στην ποντική γη). Γράφει συχνά επιστολές στη Ρώμη. Οι επιστολές είναι γεμάτες (με) παράπονα. Επιθυμεί τη Ρώμη (ή Του λείπει η Ρώμη) και θρηνεί για την αντίξοη τύχη (του). Αφηγείται για τους βάρβαρους κατοίκους και για την παγωμένη γη. Τον ποιητή βασανίζουν οι έγνοιες και οι δυστυχίες. Με τις επιστολές μάχεται ενάντια στην αδικία (ή αντιμάχεται την αδικία ή αντιστέκεται στην αδικία). Η Μούσα είναι η μοναδική φίλη του ποιητή.

**ΕΠΙΣΗΜΑΝΣΕΙΣ ΕΠΙ ΤΟΥ ΚΕΙΜΕΝΟΥ I**

1. **Ovidius**: Τα γνήσια κύρια Λατινικά ονόματα καθώς και τα κοινά (ή προσηγορικά) υπερδισύλλαβα σε -ius σχηματίζουν τη γενική του ενικού αριθμού σε -ii/-i (συναιρούν το τελικό -ii σε -i) Επίσης, τα γνήσια κύρια Λατινικά ονόματα (καθώς και το προσηγορικό ουσιαστικό *filius* = ο γιος) σχηματίζουν την κλητική του ενικού αριθμού σε -i αντί για -ie1.  
     
   Ovidius: γενική ενικού → Ovidii/Ovidi  
    κλητική ενικού → Ovidi
2. **Roma**: Τα κύρια ονόματα δεν σχηματίζουν κατά κανόνα πληθυντικό αριθμό). Συνεπώς και τα ονόματα πόλεων δεν είναι εύχρηστα στον πληθυντικό αριθμό (εξαιρούνται όσα είναι εξαρχής στον πληθυντικό, π.χ. Athenae).
3. **fortunam**: Το ουσιαστικό υπάγεται στα ***ετερόσημα.***  Στον ενικό αριθμό fortuna, -ae = η τύχη, στον πληθυντικό αριθμό fortunae, -arum = τα υπάρχοντα, τα αγαθά.
4. **Romam**: Επιλέγεται η απρόθετη αιτιατική ονόματος πόλης, γιατί, σύμφωνα με τη θεωρία, για τη δήλωση του τόπου, όταν πρόκειται να δηλωθεί η κίνηση ή η κατεύθυνση προς ένα τόπο και αυτό το τοπωνύμιο είναι όνομα πόλης ή νησιού, τότε χρησιμοποιείται το τοπωνύμιο στην πτώση της αιτιατικής.

**ΡΗΜΑΤΑ:**

1η συζυγία:

ex(s)ulo, ex(s)ulavi, ex(s)ulatum, ex(s)ulāre  
scriptito, scriptitavi, scriptitatum, scriptitāre  
desidero, desideravi, desideratum, desiderāre  
deploro, deploravi, deploratum, deplorāre  
narro, narravi, narratum, narrāre  
excrucio, excruciavi, excruciatum, excruciāre  
repugno, repugnavi, repugnatum, repugnāre

**ΟΥΣΙΑΣΤΙΚΑ Α` ΚΛΙΣΗΣ:**

poeta, -ae: αρσενικό & θηλυκό (εδώ είναι αρσενικό)  
terra, -ae: θηλυκό  
epistula, -ae: θηλυκό  
Roma, -ae: θηλυκό (δεν έχει πληθυντικό αριθμό)  
querela, -ae: θηλυκό  
fortuna, -ae: θηλυκό (υπάγεται στα ετερόσημα)  
incola, -ae: αρσενικό & θηλυκό  
cura, -ae: θηλυκό  
miseria, -ae: θηλυκό  
iniuria, -ae: θηλυκό  
Musa, -ae: θηλυκό  
amica, -ae: θηλυκό